Državni udar u Egiptu 1952.
<s>Državni udar u Egiptu 1952. (poznat i kao revolucija 23. jula) izvršili su članovi društva Slobodnih oficira 23. jula 1952. godine.</s><s>Završena je porazom i svrgavanjem egipatskog kralja Faruka.</s><s>Republika je proglašena godinu dana kasnije.</s>

<s>Revolucija 
Nakon 1945. godine Egipat zapada u tešku ekonomsku krizu.</s><s>Sve veći otpor egipatskog naroda primorao je Britance da 1946. godine povuče svoje trupe iz Kaira, Aleksandrije i iz delte Nila.</s><s>Izraelsko-arapski rat izbio je 1948. godine.</s><s>Egipat je učestvovao na strani arapske koalicije protiv Izraela.</s><s>Egipatska vojska tučena je zbog zastarelog naoružanja i brojčane slabosti.</s><s>Sve to je izazivalo veliko nezadovoljstvo kod naroda.</s><s>To je dovelo do stvaranja revolucionarnih trupa.</s><s>Tokom ili uskoro nakon Drugog svetskog rata, formirano je društvo Slobodnih oficira.</s><s>Činili su ga najvažniji protagonisti buduće istorije Egipta: Gamal Abdel Naser, Anvar el Sadat, Abdulhakim Amer i drugi.</s><s>Društvo Slobodnih oficira je 23. jula 1952. godine izvršilo uspešan državni udar.</s><s>Vladar je prinuđen na izgnanstvo iako je republika proglašena godinu dana kasnije.</s><s>Za prvog predsednika Republike proglašen je Muhamed Nagib.</s><s>Potpomognuti Nagibom, vojnici preuzimaju vlast.</s><s>Republikanski Egipat je postao vodeća država u arapskom svetu.</s>

<s>Nakon revolucije 
Suverena vlast u Egiptu nakon revolucije prešla je na Revolucionarni savet.</s><s>Nagib je ubrzo počeo iskazivati nezadovoljstvo odlukama Saveta.</s><s>To su nastojale iskoristiti partija Vafd i Muslimanska braća da preuzmu vlast.</s><s>Marta 1954. godine organizovane su demonstracije u Kairu sa zahtevom zbacivanja Revolucionarnog saveta.</s><s>Vojska i policija verne Naseru razbile su demonstracije.</s><s>Savet je oduzeo vlast Nagibu.</s><s>On je ostao samo simbolični šef države.</s><s>Naser je postao predsednik vlade i Revolucionarnog saveta i postao vojni guverner Egipta.</s>

<s>Povezano 
 Kraljevstvo Egipat
 Republika Egipat</s>

<s>Izvori</s>

<s>Istorija srednjeg istoka, Masimo Kampanini, Klio, 2001. godina
 Vojna enciklopedija, tom 2, Beograd 1971. godina, 2. izdanje</s>

<s>1952
Revolucije
Pučevi
Egipatska politička historija
Kraljevina Egipat</s>

